Ljubljana – Pripadnik Slovenske vojske (SV) na mednarodni mirovni operaciji v Afganistanu davkoplačevalce vsak mesec stane 8156 evrov. Za primerjavo: vojak na misiji na Kosovu stane tri tisoč evrov manj.Trenutno je v Afganistanu 89 pripadnikov SV, oktobra pa bo pod Hindukuš odpotoval 17. kontingent SV, ki bo štel (le) 80 pripadnikov. Oktobra 2010 je bil tja napoten 14. kontingent, ki je kot prvi slovenski kontingent končal nalogo varovanja izpostavljene logistične baze v Heratu in prevzel vodenje lastne operativne skupine za mentorstvo in povezavo (OMLT) pehotnega bataljona afganistanske vojske.Strošek delovanja slovenskega vojaka, ki naloge opravlja v Natovi misiji v Afganistanu, znaša 8156 evrov na mesec, k temu pa moramo prišteti še stroške z njegovo opremo in oborožitvijo. Na letni ravni država za afganistansko misijo nameni 7,5 milijona evrov, a je bilo na današnjem parlamentarnem odboru za obrambo, ki se je skupaj z odborom za zunanjo politiko seznanil z analizo in oceno delovanja Slovenije v Afganistanu ter z vladnim sklepom , da bo Slovenija na omenjeni mednarodni operaciji sodelovala do leta 2014, iz vrst vladnih poslancev mogoče slišati, da so ti stroški v primerjavi s slovenskim strateškim interesom z vidika mednarodnih povezav »zanemarljivi«. Oba odbora sta tako potrdila, da bodo vojaki ostali v Afganistanu še dobri dve leti.A takšna odločitev ni samoumevna. Polemika o slovenski vlogi v Natovi afganistanski misiji sega v obdobje prejšnje vlade. Vladna stranka Zares je takrat zahtevala takojšen umik iz Afganistana, a je s tem predlogom v koaliciji ostala osamljena. Vlada je državnemu zboru za lansko jesen obljubila časovni načrt umika SV izpod krvavega Hindukuša. Zaradi padca vlade in predčasnih volitev se DZ z analizo Pahorjeve vlade ni seznanil. Je pa ta analiza po besedah sedanjega ministra za obrambov novelirani obliki pravzaprav enaka tisti, ki sta jo danes obravnavala odbora.Vendar je nekdanji premierna seji odborov svetoval, naj vsi zavezniki »čim prej zapustijo to nemirno državo, ki ji ne znamo pomagati«. Poslanci opozicije vladi zamerijo, da je odboroma svojo odločitev poslala, ne da bi se o njej posvetovala s parlamentarci. Da bo misija SV ostala v Afganistanu do leta 2014, ni bil obveščen niti vrhovni poveljnik vojske predsednik države Danilo Türk. Poslanka PS Melita Župevc je zato posebej opozorila, da »je vlada šla mirno mimo sklepa Pahorjeve vlade iz junija lani, da bo odločitev o umiku iz Afganistana sprejela šele po evalvaciji, posvetu z zavezniki in posvetovanju v DZ«.Predsednik obrambnega odbora DZiz koalicijskega Desusa pa očitke opozicije zavrača: »Ne vem, ali bi v primeru, ko bi o vsebini razpravljali pred vladno odločitvijo, sprejeli kakšne drugačne sklepe, kot smo jih sicer. O tem, kje vse bi lahko porabili denar, ki ga namenjamo za misijo pod Hindukušem, bi vsi lahko govorili zelo dolgo, vendar se moramo zavedati, da smo z vstopom v zavezništvo sprejeli določene obveznosti, ki jih moramo upoštevati«.